陸文安書稿泛舟二帖贊
作者：岳珂
朝代：宋

paragraphs: 自吾道之既南，閩浙湘潭，鼎立而三。
聖塗康莊，先生蓋與之揚鑣而並驂矣。
觀其家人唯諾之際，惟理義是探，惟人物是耽，惟世道是參。
公取飽諳，包羅渾涵，舍是弗譚。
其亦如夫任重道遠，必求其所謂合人己而無慚者耶。
璧瑴珠駢，有此尺函。
式嚴厥藏，勿蠹勿蟫。